34 
el Vapostoile, qui bien fu dex creant, 
quant voit Richier vet si Turs grauentant, 
leua sa men, de deu le ua seignant. 
“dex” dist il, “peres, cest homme vos quemant. 
garissiez le: car mestier nos a grant.” 
Quant Hiamont voit ses bons amis morir 
et voit des suens la champaigne courir, 
tel duel en a, le sanc cuide marir. 
dist A Balan “ que porron deuenir? 
moult voi no gent mater et dechair; 
la s Karlon ne la porrons garir. 
ceus qui me firent hors de ma terre issir, 
par qui cuidai ma bessoigne fornir, 
voi deuant moi detrenchier et morir.” 
“voir” dıst Balan “merueilles puis oir 
que ge vos voi de si poi esmarir. 
rois qui tant tient con vos deuez tenir, 
et qui volez Karlon France tolır, 
ia de gaaign ne deuez esbaudir, 
ne de grant perte ne deuez esbahir. 
celi deuez tot vos conseil gehir 
qui ast vostre terre A tenir. 
ge fui en France vo bessoigne fornir. 
bien m’apercui aincois le reuenir 
que Francois n’ierent mie gent por matir 
et qu'il estoient de merueillos air. 
il n’erent mie gent por espeourir. 
ou ci viuront ou cı voudront morir. 
vostre olifant ne deignastes tentir. 
tart en irons sempres au par issir.” 
Hiamont l’entent; si a fet un sospir. 
prent l'olifant, ne puet mes consentir ; 
sı l’a son& par merueillos air. 
Rise fu loign, ne le puet en oir: 
mes il a fet les fuianz reuertir, 
quant l’olifant oirent retentir. 
don commenca la noise A renforcir 
et la bataille du tot A veuenir. 
se dex 
li Crestien cui dex plust garantır. 
contre un des noz, ce saciez sans menlir, 
sunt bien cine Turs de Damas et de Tir. 
Hiamont fu grius et soupris de dolor. 
son olifant sona par tel vigor. 
trop fu loign Rise, la grant cite maior: 
neu puet oir Agolant l’aumacor, 
BEKKER: 
ne les grahz oz qui lä ierent entor. 
mes li fuiant pristrent tres tuit relor. 
ä l’assemblee i out si grant dolor, 
onques nul hon ne vit tel A nul ior. 
moult en i chiet et des noz et des lor. 
sonent ci grelle, ci cor et ci tabor. 
grant noise meinent cheual et nussoudor. 
et l’apostoile va criant par l’estor 
“tenez vos bien, nobile gent Francor. 
rendez vos tuit & dieu le criator, 
qui nos trest hors de la grant tenebror. 
qui en cest champ sera bon fereor, 
toz si pech&, le grant et li menor, 
soient sor moi: car or sommes au ior." 
Grant fu la noise et meruellios li hu. 
evos Ogier d'une batalle issu 
d’entre paien, ou moult s’out conbatu. 
il sist u bai qui de Chastele fu, 
que il auoit l’amuafle tolu, 
sa lance frainte et tolu son escu. 
sans et poudriere l’ont si desqueneu 
que nus nu voit qui l’ait reconneu. 
et Sarrazin l’ont si pres porseu 
qu’il ne seuent se il eroit en Jesu 
por Crestiens don esloigni se fu. 
Li dus Ogier cheuauche fierement, 
par la bataille s’espee paumoıant. 
Salatiel voit venir chaploiant 
par la bataille et nos genz domaiant; 
et tenoil l’arc de cor moult bien traiant. 
ves ses saieles n’a nul homme garant. 
morz est enfin de cui il en tret sanc. 
“dex” dist Ogier, “biaus peres, roi amant, 
con ai grant duel que ci glout dure tant.” 
il s’abessa, prist un espie trenchant 
en mi sa voie, ou le troua gisant. 
encontre mont leva le fer luisant. 
au Sarrazin est venu par deuant. 
l’eseu li perce et l’aubere iazerant; 
par mi le cors li mist l’espie trenchant. 
mort le trebuche du destrier remuant. 
Par mi l’estor e Nayme de Baiuier. 
bien fu armez sor Morian son destrier. 
n’a beste en l’ost plus fort ä estanchier, 
ne cheualier, meins se sache esmaier. 
fiert un paien, ne uout mie espernier. 
